**Referat fra bestyrelsesmøde (Kollelev Mosepark)**

**Dato: 21. februar 2019 kl. 19:30**

**Sted: hos Ilsa.**

**Tilstede: Henrik(HD), Olav L(OL), Olav E(OE), Gregers(GL), Dorte(DS), Birgit(BM), afbud fra Peter(PS), Morten(MC), Ilsa(IH).**

**Ref.: IH**

**AGENDA:**

1. **Velkomst og godkendelse af referat fra sidste møde**
2. **Godkendelse af dagsorden**
3. **Opfølgning på løbende aktiviteter**
4. **Generalforsamling 2019**
5. **Webside og FB**
6. **Status medlemmer og økonomi**
7. **Siden sidst, orientering (HD)**
8. **Næste møde**
9. **Evt.**

**Ad 1.** HD bød velkommen. Referat fra sidste møde er tidligere godkendt, jf. den nye procedure: indsigelser til referatet fremsendes til referenten senest 14 dage efter modtagelse af referat blandt bestyrelsen. Derefter betragtes det som godkendt og lægges på hjemmesiden.

**Ad 2.** OK.

**Ad 3.**

*Mosen og Parken:*

Vandet er kommet tilbage efter den ekstremt tørre sommer, dog endnu ikke helt til det sædvanlige niveau, så regnvand/vejr er velkomment – i hvert fald set ud fra mosens perspektiv. Foråret er i gang såvel i søerne som hos (ande)fugle – som det plejer. Vores naturpleje er efterfølgende udvidet af kommunen, måske lidt rigeligt såvel på åbne stykker som brinkerne, dog på den rigtige måde i forhold til, at det afslåede/skårne er samlet op og derefter kørt væk. OE og HD vil insistere på at få et møde med kommunen for at få afklaret, hvem der laver hvad (foreningen eller kommunen) set i forhold til samarbejdsaftalen.

Der er nu atter – om ikke særligt dybt – forbindelse mellem bassin 1 og 2 i kanalen under den lille bro. Omkring svar fra kommunen på ”projekt opgravning af kanalen” har OE rykket, rykket og atter rykket kommunen, og de lover, lover og atter lover at kigge på det af foreningen indsendte

og gennemarbejdede projekt, men har endnu ikke givet svar. OE og HD fortsætter med at rykke – KRAFTIGT.

Sæsonskilte i mosen for at kommunikere fællesskab omkring beskyttelse af naturen i vores mose styres af DS og OE.

*Sociale medlemsarrangementer:*

OL er i gang med forberedelser til foreningens grillaften onsdag den 21. august 2019 kl. 18 (i tilfælde af regn er onsdagen i ugen efter fastsat som reservedato).

Lysfesten den 1. december 2018 med OE og DS som arrangementstovholdere blev en stor succes med mange deltagere.

*God skik ved søbredden:* OE arbejder på et skrift som hjælp til grundejerne/medlemmerne i foreningen om takt og tone som grundejer ud til mosen, herunder gældende love/regler, og hvad der er god skik med forhåbentlig efterlevelse og til fælles bedste for naturen og os.

**Ad 4.** *Generalforsamlingen 2019:* datoen er fastlagt til den 24. april og bliver kl. 19:30 i Virum Kirkes krypt. Datoen er offentliggjort på foreningens hjemmeside den 7. januar 2019, pr. mail til medlemmer den 6. februar med opfordring til indbetaling af kontingent (150 kr) og på FB den 22. febr. Endelig indkaldelse mailes ud og i postkasser til medlemmerne , når foredragsholder og emne er på plads. Vi håber på noget om fugle og fugleliv i mosen med en fra Dansk Ornitologisk Forening, (OE og HD).

**Ad 5.** IH sætter fakta, herunder referater, på hjemmesiden, altså emner med relevant arkiveringsstatus. Den er opbygget efter blogprincippet, indlæggene opslås løbende, og der kan søges på det, der står i de fortløbende indlæg (WordPress). Alle opfordres til at holde øje med den.

Der er nu 30 medlemmer i vores lukkede Facebook gruppe. Her opfordres alle til at slå stort og småt op med interesse for få eller mange indbyrdes i gruppen. (BM er tovholder, men ALLE er mere end velkomne til at slå noget op).

**Ad 6.** DS oplyste at der pr. 21. febr var indbetalt kontingent fra 27 medlemmer. DS har undersøgt relevans for foreningen i at overgå til PBS betaling. Det er i flg. DS for dyrt og besværligt og fravælges i hvert fald pt.

Fremover tager OL en flaske Brut af en slags med under armen, når han møder op hos nye grundejere med velkomstskrivelse for at byde nye og potentielle medlemmer i foreningen ekstra velkommen.

**Ad 7.** Foreningen har modtaget tilbud om IT initiativ fra Virum Vandvej – vi finder det ikke tilstrækkeligt relevant for os. HD har haft kontakt til Kollelev Grundejerforening omkring private fællesveje og deres intiativer for mosen.

Henvendelse og forslag fra Thomas B., medlem, vedr. rensning af søer med aktive mikroorganismer (se Microbes.dk) er i første omgang resulteret i evt. at forsøge med en privat sø (tæt ved Brovænget).

**Ad 8.** Næste møde: mandag den 3. juni 2019 kl. 19:30 hos OE, Mosebakken 31.

Ilsa Nyman Hald (IH), 26. oktober 2019.